Javier Mascherano

Javier Alejandro Mascherano (hispaania hääldus: [ma(s)tʃeˈɾano], itaalia hääldus: maske'rano; sündinud 8. juunil 1984 San Lorenzos Santa Fe provintsis) on endine Argentina jalgpallur (keskkaitsja või poolkaitsja). Argentina jalgpallikoondises mängis ta aastatel 2003–2018 kokku 147 korda ja on sellega Argentina rekordinternatsionaal. Mascherano hüüdnimi on El Jefecito, mis tähendab hispaania keeles väikest pealikku. Ta võitis arvukalt karikaid. Argentina koondise koosseisus tuli ta kaks korda olümpiavõitjaks, võitis neli hõbemedalit Copa Américal ja ühe jalgpalli maailmameistrivõistlustel. Mascherano alustas jalgpalluriteed River Plate'is 2003. aastal. Ta oli varem mänginud klubi noortevõistkondades. 2003–04 hooajal võitis ta klubiga Argentina Clausura meistrivõistlused. River jõudis 2004. aasta Copa Libertadoresi poolfinaali, aga kaotas penaltitega Boca Juniorsile. Järgmine hooaeg ei olnud klubile eriti edukas ja Mascherano siirdus mängima Brasiiliasse Corinthiansse. Kokku mängis ta River Plate'is 71 mängu ja lõi ühe värava. Corinthiansis mängis Mascherano esimesel hooajal ainult seitse mängu, kuna sai hooaja keskel vigastada. Klubi tuli siiski Brasiilia meistriks. Mascherano liitus 2006. aasta suvel Inglismaa kõrgliiga klubi West Ham Unitediga. Ta mängis klubis vähem kui pool aastat ning teagi kaasa ainult viies liigakohtumises. 2007. aastal siirdus Mascherano mängima Liverpooli. Klubi maksis ta eest 5,5 miljonit inglise naela. Mascherano tegi oma debüüdi Liverpoolis 24. veebruaril Sheffield Unitedi vastu. Mäng võideti 4:0. Oma esimese klubi ja Premier League'i värava lõi ta 15. märtsil 2008 Reading FC vastu. 29. novembril 2009 lõi ta värava Evertoni vastu. 2009–10 hooajal kogus Mascherano endale Premier Leagues seitse kollast kaarti ja kaks punast kaarti, mis oli terve liiga halvim näitaja. 28. augustil 2010 sõlmis Mascherano lepingu Barcelonaga. Tema üleminekusumma Liverpoolist oli 24 miljonit eurot. Barcelonas ei mänginud ta kohe kõiki mänge algrivistuses. Kui ta hakkas mängima klubist keskkaitsjana, sai ta ka rohkem mänguaega. Ta alustas 2011. aasta Meistrite Liiga finaali Manchester Unitedi vastu. Barcelona võitis 3:1. Samuti aitas ta klubi võita 2010–11 hooaja La Liga. Barcelonga on ta hooaegadel 2012–13, 2014–15 ja 2015–16 tulnud Hispaania meistriks. Hooajal 2014–15 oli ta osa meeskonnast, mis võitis nii La Liga, Copa del Rey kui ka Meistrite Liiga. Ta alustas Meistrite Liiga finaalmängu Juventuse vastu. 26. aprillil 2017 lõi Mascherano mängus Osasunaga penaltist oma debüütvärava Barcelona võistkonnas, katalaanid võitsid kodus 7:1. 2003. aastal tegi Mascherano oma debüüdi Argentina jalgpallikoondises. Tema koondisedebüüt toimus varem kui klubidebüüt River Plates. Mascherano on võitnud olümpiakulla 2004. ja 2008. aasta suveolümpiamängudelt. 2004. aasta Copa Américal jõudis ta koondisega finaali, aga kaotas penaltitega Brasiiliale. 2006. aasta maailmameistrivõistlustel esindas ta Argentinat igas mängus. 2007. aastal jõudis koondis taas Copa América finaali, kuid jälle alistuti Brasiiliale. 2008. aastal tegi toonane Argentina peatreener Diego Maradona temast koondise kapteni. Ta mängis ka 2010. aasta maailmameistrivõistlustel ja 2011. aasta Copa Américal. Samuti jõudis ta suurturniiri finaali 2014. aasta maailmameistrivõistlustel ja 2015. ning 2016. aasta Copa Américal. Pärast ebaõnnestunud 2018. aasta maailmameistrivõistlusi, kus Argentina langes konkurentsist kaheksandikfinaalis, otsustas Mascherano koondisekarjääri lõpetada. Ta esindas Argentinat koondises 147 korda ja lõi 3 väravat. Ta on sellega Argentina rekordinternatsionaal. River Plate Primera División: 2003–04 Clausura Corinthians Campeonato Brasileiro Série A: 2005 Barcelona La Liga: 2010–11, 2012–13, 2014–15, 2015–16, 2017–18 Copa del Rey: 2011–12, 2014–15, 2015–16, 2016–17, 2017–18 Hispaania superkarikas: 2011, 2013, 2016 UEFA Meistrite Liiga: 2010–11, 2014–15 Euroopa superkarikas: 2011, 2015 Jalgpalliklubide maailmameistrivõistlused: 2011, 2015 Argentina Suveolümpiamängud: 2004, 2008 Javier Mascherano on abielus Fernanda Mascheranoga. Neil on kaks tütart: Lola (sündinud 2006) ja Alma (sündinud 2009). https://www.soccerbase.com/players/player.sd?player_id=38150 "Tevez-Mascherano: Enfrentar a River, para nosotros es algo distinto". Clarín. Vaadatud 17.10.2016. "Seitse aastat kuival olnud Mascherano leidis värava lõpuks üles". Postimees. 27. aprill 2017. Vaadatud 27.04.2017. "Mascherano lõpetas koondisekarjääri, Agüero ja Sampaoli jätkavad". sport.err.ee. 30.6.2018. Vaadatud 1.7.2018 "Fernanda Mascherano Soccer Player Javier Mascherano's Wife". Fabwags. Vaadatud 17.10.2016.